Foto: CNN 20dan ortiq kishi o‘limi va 100dan ortiq kishi jarohatlanishi bilan tugagan Las-Vegasdagi otishmaga oid videolar tarqaldi. Las-Vegasdagi «Mandalay Bey» kazinosi oldida bo‘lib o‘tayotgan kantri-festival vaqtida noma’lum shaxs binolardan biri balkonida turib, pastdagilarni o‘qqa tutgan. Bu holat tasvirlangan videoda odamlar jon saqlash uchun festival hududidan qochib borayotganini ko‘rish mumkin. Oxirgi xabarlarga ko‘ra, otishma boshlagan shaxs politsiyachilar tomonidan otib tashlangan. Ayni vaqtda uning ehtimoliy sheriklari qidirilmoqda. Las-Vegas aeroporti reyslarni qabul qilish va jo‘natishni vaqtincha to‘xtatib qo‘ygan.